**Mankolan koulun vanhempainyhdistys Pöytäkirja**

**Vuosikokous**

**Aika** 8.10.2024 klo 17.45

**Paikka**  Mankolan yhtenäiskoulu, henkilökunnan taukotila, Jyväskylä

**Paikalla** Pipsa Teerijoki rehtori, Elina Lapinlampi puheenjohtaja, Hannamari Pitkänen, Maiju Maukonen, Kati Riivari, Johanna Harju, ja Piia Takala kokouksen sihteerinä

1. **Kokouksen avaus**
* Puheenjohtaja Elina Lapinlampi avasi kokouksen klo 17.49.
1. **Kokouksen laillisuus ja päätösvaltaisuus**
* Kokous todettiin lailliseksi ja päätösvaltaiseksi.
1. **Hallituksen järjestäytyminen**
* Hallituksessa jatkavat Elina Lapinlampi, Hannamari Pitkänen, Maiju Maukonen, Mervi Turunen, Piia Takala, Johanna Harju, Kirsi Sipola, Riikka Lamminpää ja Kati Riivari. Uuden hallituksen lukumäärä on 9. Puheenjohtajaksi valittiin Elina Lapinlampi, varapuheenjohtajaksi Hannamari Pitkänen, rahastonhoitajaksi Mervi Turunen ja sihteeriksi Riikka Lamminpää. Maiju Maukonen jatkaa viestintävastaavana, Johanna Harju hankintavastaavana ja Piia Takala koulun yhteyshenkilönä.
1. **Tulevien tapahtumien läpikäynti**
* Halloweendisko järjestetään 31.10. klo 18-19, järjestelemään tullaan klo 17. Alakoulun oppilaskunnan hallitus suunnittelee ja mainostaa. Järjestelyapuna ja kioskia pitämässä 6CD (2 eri pistettä), Mankeli maksaa luokalle 100e järjestelyavusta. Mankeli tuo mukeja, joihin voi ottaa vettä hanasta. Koristeiden askartelua Johannan luona ke 23.10. klo 17 alkaen. Johanna hankkii oransseja ja mustia ilmapalloja sekä diskoserpentiiniä. Oppilaskunnan hallitus järjestää myös koristeita.
* Osallistutaan Mannilan asukasyhdistyksen joulukalenteriin yhteistyössä koulun kanssa. Ideana jouluisten valokuvien ottaminen. Piia kysyy koulun henkilökunnalta (kuvaamataidon opettaja, käsityöopettaja, jälkkäriohjaajat) ideoita ja apua ikkunamaalaukseen ja joulukaaren tekemiseen (koristeita, paketteja, valoja). Tuodaan kalenteriluukkuiltana myös muuta rekvisiittaa. Kalenteriluukun päiväksi yritetään 1.12.
* Keskustelimme eri tavoista kerätä Mankelille rahaa. Ideoimme myytäviä tuotteita, arpajaisia ym. Päätimme järjestää arpajaiset koulun joulumyyjäisissä 28.11. Pyydämme lähialueen kaupoista palkintoja teemalla hyvinvointi. Maiju kysyy Foodinilta, Elina Kärkkäiseltä, Johanna Palokan Citymarketista ja Hannamari Palokan Lidlistä. Myös muita mietitään. Arvan hinnaksi suunnitellaan 5e. Elina ottaa yhteyttä asukasyhdistykseen ja pyytää apua joulumyyjäisten markkinointiin.
1. **Muut mahdolliset asiat**
* Pipsa esitteli kommentointipohjaa kaupungin järjestyssääntöihin koskien kännykän käyttöä koulupäivän aikana. Täytimme ja palautimme kommenttilomakkeen. Keskustelimme lisää kännyköiden käytöstä yläkoulussa.
* Puhumme ajatuksesta järjestää tulevaisuudessa yhteistä kokousta Savulahden, Keski-Palokan ja Mankolan yhteistä vanhempainyhdistysten kanssa.
* Pipsan terveiset:
	+ uusi VKHS-malli kiusaamisen, häiritsemisen ja väkivallan ehkäisyyn kaikille päiväkodeille, varhaiskasvatukseen ja perusopetukseen
	+ samoin päiväkotien, varhaiskasvatuksen ja koulujen turvallisuuskansiot päivitettiin
	+ tämän vuoden teemana turvallisuus: turvallinen olo koulussa, liikenneturvallisuus, heijastimet, median turvallinen käyttö (Toni Hartikainen yksi vaihtoehto puhumaan 8lk hyvinvointivanhempainillassa tästä)
	+ joulumyyjäiset 28.11., tanssiaiset 4.12., taksvärkki 5.12., joulukirkko 19.12. (ja sille vaihtoehtoinen tapahtuma)
* Oppilaskunnan hallitus pyysi avustusta ystäväviikon kilpailujen palkintoihin 50e arvosta. Hakemus hyväksyttiin.
* Oppilaskunnan hallitus pyysi Mankelilta avustusta trampetin hankkimiseen 500e. Osa rahasta trampettiin tulee lasten parlamentin hankerahasta, osa koululta. Hakemus hyväksyttiin.
* 5. ja 6.lk opettajat pyysivät avustusta 200e Mieli ry:n puhujaa varten vanhempainiltaan. Hakemus hyväksyttiin.
* Mankelin tilin saldo 8.10. on 2403,74e.
1. **Seuraava kokous**
* Seuraava kokous pidetään Mankolan koululla ti 5.11. klo 17.45.
1. **Kokouksen päättäminen**
* Puheenjohtaja Elina Lapinlampi päätti kokouksen klo 19.50.